Õieti on selliste saadete ja lugudega sama oht, mis talendikonkurssidegagi,  millest siin varem kirjutasin: eksklusiivsest ja vapustavast on saanud argine ja tüütu. Vint on üle keeratud, jääb vaid oodata, millal kruvi lootusetult logisema hakkab. Samas "Võsareporteri" aastatepikkust edu arvestades ei pruugi see niipea juhtuda - enesehaletsus ja hädaldamine oleks kui eestlaste rahvuslik spordiala.